
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 828 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη αναγκαστικής δουλείας έκτασης 302,50 τ.μ. 
στο Δήμο Αμαρουσίου, στην περιοχή του Στού¬ 
ντιο Αλφα, για την κατασκευή αγωγού αποχέτευ¬ 
σης. 1 

Μερική ανάκληση της υπ’ αριθμ. Δ/1558/25.9.1995 
απόφασης Περιφερειακού Διευθυντή Πειραιά 
κήρυξης ευρύτερης έκτασης ως αναδασωτέας, 
για τμήματα εμβαδού 0,600 στρ., 2,000 στρ. και 
3,400 στρ., στη θέση «Λιέπουρι - Ξυλοκέριζα» του 

Δήμου Πόρου της Νομαρχίας Πειραιά. 2 

Αναγνώριση της οδού που συνδέει τους οικισμούς 
Άγιο Αντώνιο με Δάφνη Δήμου Κισάμου σαν 
κύριας δημοτικής οδού για την οποία θα έχουν 
εφαρμογή οι διατάξεις της παραγρ. 2β άρθρ. 1 


του από 24.5.1985 π.δ. (ΦΕΚ 270 Δ'). 3 

ΑΠΟΦΑΣΕΙ Σ 

Αριθμ. Δ140/40492 (1) 


Κήρυξη αναγκαστικής δουλείας έκτασης 302,50 τ.μ. στο 
Δήμο Αμαρουσίου, στην περιοχή του Στούντιο Αλφα, 
για την κατασκευή αγωγού αποχέτευσης. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη 

1) Τις διατάξεις του ν. 2882/2001 (ΦΕΚ 17.2.2001 τ.Α') 
«περί αναγκαστικών απαλλοτριώσεων ακινήτων» όπως 
ισχύουν. 

2) Τις διατάξεις του άρθρου 28 του ν. 1068/1980 για τη 
σύσταση ενιαίου φορέα'Υδρευσης - Αποχέτευσης Πρω¬ 
τεύουσας (ΦΕΚ 190/23.8.1980 τ.Α') και του ν. 2744/1999 
περί Ε.ΥΔ.ΑΠ Α.Ε. 

3) Την υπ’ αριθμ. 15361/22.12.2005 απόφαση του Διοι¬ 
κητικού Συμβουλίου της Ε.ΥΔ.Α.Π. με την οποία εγκρί- 
θηκε η αναγκαστική δουλεία συνολικής έκτασης 302,50 
τ.μ. για την κατασκευή αγωγού αποχέτευσης στο Δήμο 
Αμαρουσίου. 

4) Τις διατάξεις του π.δ. 76/1985 (ΦΕΚ 27/Α/1985) «Κω¬ 
δικοποίηση σε ενιαίο κείμενο του ν. 1065/1980 με τίτλο 
Δημοτικός και κοινοτικός Κώδικας» των ισχυουσών δι- 

ατάξεων του Δημοτικού και Κοινοτικού Κώδικα» όπως 
τροποποιήθηκαν και συμπληρώθηκαν. 

5) Το τοπογραφικό διάγραμμα με αριθμό Γ517-1α-2 σε 
κλίμακα 1:500. της Ε.ΥΔ.Α.Π., όπου σημειώνεται με κίτρινο 
χρώμα η προς δουλεία έκταση. 

6) Το υπ’ αριθμ. 316891/13.6.2006 έγγραφο της Ε.ΥΔ. 
Α.Π. μετά των συνημμένων τους από τα οποία προκύπτει 
ότι έχουν τηρηθεί και οι προϋποθέσεις του άρθρου 3 
του ν. 2882/2001. 

7) Το υπ’ αριθμ. Δ16α/03/318/Α.Φ./6.5.1991 της ΓΓΔΕ του 
Υ.ΠΕ.ΧΩ.ΔΕ. περί επιλογής και τοποθετήσεως Γενικών 
Διευθυντών. 

8) Την υπ’ αριθμ. Δ16α/04/773/29.11.1990 (ΦΕΚ476/ 
Β/30.11.1990) κοινή απόφαση των Υπουργών Προεδρίας 
και Υ.ΠΕ.ΧΩ.ΔΕ. «Περί εξαιρέσεως Διοικητικών πράξε¬ 
ων και εγγράφων από τον κανόνα των τριών υπογρα¬ 
φών». 

9) Την υπ’ αριθμ. 4881/19.5.2004 απόφαση Πρωθυπουρ¬ 
γού και Υπουργού ΠΕ.ΧΩ.Δ.Ε., ανάθεσης αρμοδιοτήτων 
στους Υφυπουργούς ΠΕ.ΧΩ.Δ.Ε. Θεμιστοκλή Ξανθόπουλο 
και Σταύρο Καλογιάννη και την υπ’ αριθμ. Δ17/α/08/83/ 
Φ.2.2.1/8.6.2005 (ΦΕΚ Β' 802/13.6.2005) τροποποίηση αυ¬ 
τής, αποφασίζουμε: 

Κηρύσσουμε αναγκαστική δουλεία για λόγους δημό¬ 
σιας ωφέλειας για την έκταση των 302,50 τ.μ. στο Δήμο 
Αμαρουσίου στην περιοχή του Στούντιο Αλφα, για την 
κατασκευή αγωγού αποχέτευσης, όπως φαίνεται με κί¬ 
τρινο χρώμα στο τοπογραφικό διάγραμμα της Ε.ΥΔ.Α.Π. 
με αριθμό Γ517-1α-2 σε κλίμακα 1:500 και τον επισυνα- 
πτόμενο σε αυτό κτηματολογικό πίνακα της Υπηρεσίας 
Τοπογραφικών Μελετών. 0.1.8. και Κτηματολογίου, τα 
οποία έχει θεωρήσει ο Προϊστάμενος της Υπηρεσίας 
Επαμ. Πέππες τον Νοέμβριο του 2005. 

Στην υπό δουλεία έκταση προβάλλουν δικαιώματα 
κυριότητας οι Εγγλέζος Ιωάννης του Κων. και Εγγλέζος 
Δημήτριος του Κων. όπως αναφέρεται στο συνημμένο 
κτηματολογικό πίνακα. 

Η σύσταση δουλείας συνίσταται για την κατασκευή, 
επίσκεψη, συντήρηση και επισκευή του αγωγού αποχέ¬ 
τευσης και για όσο χρόνο θα υπάρχει και θα λειτουργεί 
ο αγωγός, δεσμεύουσα τους εκάστοτε ιδιοκτήτες της 
άνω έκτασης. 

Η δουλεία κηρύσσεται υπέρ και με δαπάνες της Ε.ΥΔ. 
Α.Π. σύμφωνα με τις διατάξεις του άρθρου 1 του ν. 
2985/2002 και με τον όρο ότι η Ε.ΥΔ.Α.Π. πρέπει να κα- 

ταθέσει σε προθεσμία τριών (3) μηνών από την κοινοποί¬ 
ηση της πράξης, εγγυητική επιστολή αναγνωρισμένου 
πιστωτικού ιδρύματος για το 20% της προβλεπόμενης 
δαπάνης. Αν η επιστολή αυτή δεν κατατεθεί εμπρό¬ 
θεσμα, εφαρμόζεται αναλόγως η παράγραφος 2 του 
άρθρου 11 του Κώδικα Αναγκαστικών Απαλλοτριώσεων 
Ακινήτων (ν. 2882/2001). Αν η Ε.ΥΔ.Α.Π. δεν προβεί στη 
συντέλεση στις νόμιμες προθεσμίες, η εγγυητική επι¬ 
στολή καταπίπτει υπέρ του Δημοσίου και των αναγνωρι- 
σμένοον δικαιούχων σε ποσοστό 50% για τον καθένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2006 

Ο ΥΦΥΠΟΥΡΓΟΣ 

Θ. ΞΑΝΘΟΠΟΥΛΟΣ 
-♦- 

Αριθ. 209 (2) 

Μερική ανάκληση της υπ’ αριθμ. Δ/1558/25.9.1995 από¬ 
φασης Περιφερειακού Διευθυντή Πειραιά κήρυξης 
ευρύτερης έκτασης ως αναδασωτέας, για τμήματα 
εμβαδού 0,600 στρ., 2,000 στρ. και 3,400 στρ., στη 
θέση «Λιέπουρι - Ξυλοκέριζα» του Δήμου Πόρου της 
Νομαρχίας Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 24 του Συντάγματος του 
1975. 

2. Τις διατάξεις του άρθρου 5 του ν. 3200/1955 «περί 
διοικητικής αποκεντρώσεως» όπως τροποποιήθηκε και 
συμπληρώθηκε μεταγενέστερα με τον ν.δ. 532/1970. 

3. Τις διατάξεις του άρθρου 44 του ν. 998/1979 «περί 
προστασίας Δασών κ,λ.π.». 

4. Τις υπ’ αριθμ. 160417/1180/8.7.1980 και 182447/2049/ 
24.9.1980 διαταγές του Υπουργείου Γεωργίας. 

5. Την υπ’ αριθμ. 1099/26.10.2004 εγκύκλιο διαταγή του 
Υπουργείου Αγροτικής Ανάπτυξης και Τροφίμων περί 
«οδηγιών για την εφαρμογή του ν. 3208/2003» και το ν. 
3208/2003 περί «προστασίας δασικών οικοσυστημάτων 
κ.λ.π.». 

6. Τις γενικές αρχές του Διοικητικού Δικαίου «περί 
ανάκλησης των διοικητικών πράξεων (ν. 26/1968 αρθρ. 
1 , 2 ). 

7. Την υπ’ αριθμ. 744/1969 απόφαση ΣτΕ. 

8. Την υπ’ αριθμ. οικ. 778/16.1.2004 απόφαση του Γεν. 
Γραμματέα Περιφέρειας Αττικής «περί μεταβίβασης και 
εξουσίας υπογραφής στους Διευθυντές Δασών Περι¬ 
φέρειας κ,λ.π.». 

9. Την υπ’ αριθμ. Δ/1558/25.9.1995 απόφαση Περιφερει¬ 
ακού Διευθυντή Πειραιά, σύμφωνα με την οποία κηρύ¬ 
χθηκε αναδασωτέα ευρύτερη δασική έκταση εμβαδού 
593 στρ., για τμήματα της οποίας προτείνεται η μερική 
ανάκληση της αναδάσωσης. 

10. Την υπ’ αριθμ. 85/20.1.2006 απόφαση του Δασαρ¬ 
χείου Πόρου, με την οποία ανακλήθηκε - τροποποιή¬ 
θηκε η υπ’ αριθμ. 962/15.9.1995 εισήγηση του βάσει της 


οποίας εκδόθηκε η πιο πάνω απόφαση αναδασωτέας, 
ως εκδοθείσα κατά πλάνην περί των πραγμάτων όσον 
αφορά τα εν λόγω τμήματα. 

11. Την υπ’ αριθμ. 86/20.1.2006 πρόταση του αρμοδίου 
Δασαρχείου Πόρου με την οποία αναφέρεται ότι, όπως 
διαπιστώθηκε με τις από 21.4.2005 έκθεση αυτοψίας 
και Δ.Υ./20.1.2006 εισήγηση και έκθεση φωτοερμηνείας 
του Δασολόγου Α. Ζερβού του Δασαρχείου Πόρου, τα 
τμήματα εμβαδού 0,600 στρ. με στοιχεία: Κ, Λ, Μ, Ν, Κ 
εμβαδού 2,000 στρ. με στοιχεία: Α, Β, Γ, ..., Θ, I, Α και 
εμβαδού 3,400 στρ. με στοιχεία: Ξ, Ο, Π,..., Ω, Α', Ξ που 
συμπεριλαμβάνονται στην ως άνω απόφαση αναδασω¬ 
τέας (Δ/1558/25.9.1995) ήταν ανέκαθεν καλλιεργημένες 
γεωργικά - δενδροκομικά εκτάσεις με κατασκευή βαθ¬ 
μιδών και προτείνεται η μερική ανάκληση της ως άνω 
απόφασης αναδάσωσης ως προς τα τμήματα αυτά, ως 
κηρυχθέντα αναδασωτέα κατά πλάνην περί των πραγ¬ 
μάτων, αποφασίζουμε: 

Ανακαλούμε μερικώς την υπ’ αριθμ. Δ/1558/25.9.1995 
απόφαση Περιφερειακού Διευθυντή Πειραιά κήρυξης ευ¬ 
ρύτερης έκτασης ως αναδασωτέας ως προς τα τμήμα¬ 
τα: α) τμήμα I εμβαδού 0,600 στρ. (εξακοσίων χιλιοστών 
του στρέμματος) με στοιχεία: Κ, Λ, Μ, Ν, Κ β) τμήμα II 
εμβαδού 2,000 στρ. (δύο στρεμμάτων) με στοιχεία: Α, 
Β, Γ,..., Θ, I, Α και γ) τμήμα III εμβαδού 3,400 στρ. (τριών 
στρεμμάτων και τετρακοσίων χιλιοστών του στρέμμα¬ 
τος) με στοιχεία: Ξ, Ο, Π,..., Ω, Α', Ξ που βρίσκονται στη 
θέση «Λιέπουρι -Ξυλοκέριζα» του Δήμου Πόρου, όπως 
απεικονίζονται στο απόσπασμα Φ. X. της Γ.Υ.Σ. 7402/4 
κλίμακας 1:5000 και στο από 20.1.2006 τοπογραφικό δι¬ 
άγραμμα κλίμακας 1:2.000 του Δασαρχείου Πόρου που 
συνοδεύει την παρούσα, ως κηρυχθέντα κατά πλάνην 
περί των πραγμάτων, σύμφωνα με το πιο πάνω σκεπτικό 
και τα θεωρούμε ως ουδέποτε κηρυχθέντα αναδασω¬ 
τέα. 

Τα τμήματα αυτά συνορεύουν αντίστοιχα: 

Τμήμα εμβαδού 0,600 στρ. 

Ανατολικά: Με αγροτική έκταση. 

Δυτικά: Με αγροτική έκταση. 

Βόρεια: Με αγροτική έκταση. 

Νότια: Με αναδασωτέα έκταση. 

Τμήμα εμβαδού 2,000 στρ. 

Ανατολικά: Με αγροτική και αναδασωτέα έκταση. 

Δυτικά: Με αγροτική έκταση. 

Βόρεια: Με αγροτική έκταση. 

Νότια: Με αναδασωτέα έκταση. 

Τμήμα εμβαδού 3,400 στρ. 

Ανατολικά: Με αγροτική έκταση. 

Δυτικά: Με αγροτική έκταση. 

Βόρεια: Με αγροτική έκταση. 

Νότια: Με αγροτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Ιουνίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 





ΤΟΠΟΓΡΑΦΙΚΟ ΔΙΑΓΡΑΜ 

ΑΠΟΣΠΑΣΜΑ ΦΥΛΛΩΝ ΧΑΡΤΗ Γ.Υ.Σ. 
ΚΛΙΜΑΚΑ 1 : 5 000 ΑΡ. ΦΥΛ 7402/4 

Αριθ. 4971 ( 3 ) 

Αναγνώριση της οδού που συνδέει τους οικισμούς Αγιο 
Αντώνιο με Δάφνη Δήμου Κισάμου σαν κύριας δη¬ 
μοτικής οδού για την οποία θα έχουν εφαρμογή οι 
διατάξεις της παραγρ. 2β άρθρ. 1 του από 24.5.1985 
π.δ. (ΦΕΚ 270 Δ'). 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξεις τ ου π.δ. 24.5.1985 (ΦΕΚ270Δ' /31.5.1985) 
και ειδικότερα την παραγρ. 2 του άρθρου 1. 

2. Την υπ’ αριθμ. 95/2005 απόφαση Δημοτικού Συμ¬ 
βουλίου Κισάμου. 

3. Το υπ’ αριθμ. 5/2006 (θέμα 6ο) πρακτικό του Συμ¬ 
βουλίου ΧΟΠ Ν. Χανίων. 

4. Το ν. 2218/1994 (ΦΕΚ 90/Α/1994) όπως συμπληρώθηκε 
με το ν. 2240/1994 (ΦΕΚ 153/Α/1994) «Ίδρυση Νομαρχιακής 
Αυτοδιοίκησης κ.λπ.». 


5. Την υπ’ αριθμ. 641/13.1.2003 απόφαση Νομάρχη Χα¬ 
νίων «περί ανάθεσης εξουσίας υπογραφής εγγράφων 
αποφάσεων κ.λπ.», αποφασίζουμε: 

1. Αναγνωρίζουμε σαν κύρια δημοτική οδό την οδό που 
συνδέει τον οικισμό Αγιο Αντώνιο με τον οικισμό Δάφνη 
Δήμου Κισάμου όπως περιγράφεται στο συνοδευτικό από¬ 
σπασμα χάρτη της ΓΥΣ (1:5000) το θεωρημένο από την Προ- 
ϊσταμένη της Δ/νσης Πολεοδομίας και Π.Ε. Ν.Α. Χανίων. 

2. Στην οδό αυτή έχουν εφαρμογή οι διατάξεις της 
παραγρ. 2 του άρθρου 1 του από 24.5.1985 (ΦΕΚ 270/ 
Δ'/1985). 

3. Η απόφαση αυτή δεν προκαλεί δαπάνες σε βάρος 
του κρατικού προϋπολογισμού ούτε του προϋπολογι¬ 
σμού του Δήμου Κισάμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 13 Ιουλίου 2006 

Ο Νομάρχης κ.α.α. 

Ο Αντινομάρχης 
ΓΙΩΡΓΟΣ ΑΓΟΡΑΣΤΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ -Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βατό, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 00: 


Τεύχος 

Περίοδος 

ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οό-ΙΌπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βυΓΟ προσαυξανόμενη κατά 1 θυω ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 αυτό ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό : 210 - 4071010, (οχ : 210 - 4071010 ίηΙθΓΠΟί: Ιτ«ρ://νννννν.θ(.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από τοίηίοτηοΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας, Διακηρύξεων Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατόπιτα λήψης των δημοσιευμάτων μέσω ίπίθΓηβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεϋχαυς Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΙΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΓΑΧ 2 10 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν·6ΐ.ί|Γ - β-ητσΐΙ: ννβΙ)ΐπ35ί£π§)6ΐ·[ΐτ 






































